രാഹുല് ഗാന്ധിയ്ക്ക് തിരിച്ചടി: ട്വിറ്ററിന് പിന്നാലെ രാഹുലിന്റെ പോസ്റ്റ് നീക്കം ചെയ്ത് ഫേസ്ബുക്കും ഇന്സ്റ്റഗ്രാമും ന്യൂഡല്ഹി: കോണ്ഗ്രസ് നേതാവ് രാഹുല് ഗാന്ധിയുടെ പോസ്റ്റ് നീക്കം ചെയ്ത് ഫേസ്ബുക്കും ഇന്സ്റ്റഗ്രാമും. ഡല്ഹിയില് പീഡനത്തിനിരയായി കൊല്ലപ്പെട്ട പെണ്കുട്ടിയുടെ മാതാപിതാക്കളുടെ ദൃശ്യങ്ങള് പങ്കുവെച്ച പോസ്റ്റാണ് ഫേസ്ബുക്കും ഇന്സ്റ്റഗ്രാമും നീക്കം ചെയ്തത്. ട്വിറ്ററിന് പിന്നാലെയാണ് ഫേസ്ബുക്കിന്റെയും ഇന്സ്റ്റഗ്രാമിന്റെയും നടപടി. പെണ്കുട്ടിയുടെ മാതാപിതാക്കളുടെ ദൃശ്യങ്ങള് പങ്കുവെച്ചതിന് ട്വിറ്റര് രാഹുല് ഗാന്ധിയുടെ അക്കൗണ്ട് മരവിപ്പിക്കുകയും പിന്നീട് പുന:സ്ഥാപിക്കുകയും ചെയ്തിരുന്നു. ഡല്ഹിയില് ശ്മശാനത്തില് സംസ്കരിച്ച ഒന്പത് വയസുകാരിയുടെ മരണവുമായ ബന്ധപ്പെട്ട് പെണ്കുട്ടിയെ ബലാത്സംഗം ചെയ്ത ശേഷം കൊലപ്പെടുത്തി സംസ്കരിക്കുകയായിരുന്നു എന്നാണ് കുടുംബത്തിന്റെ ആരോപണം. കോണ്ഗ്രസ് മുന് ദേശീയ അധ്യക്ഷനായ രാഹുല് ഗാന്ധി ഇവരുടെ വീട്ടിലെത്തുകയും കുടുംബത്തോടൊപ്പമുള്ള ദൃശ്യങ്ങള് സമൂഹമാദ്ധ്യമങ്ങളില് പങ്കുവെക്കുകയുമായിരുന്നു. തങ്ങളുടെ നയങ്ങള്ക്ക് വിരുദ്ധമായ പോസ്റ്റാണിതെന്നും അതിനാലാണ് നീക്കം ചെയ്യുന്നതെന്നും ഫേസ്ബുക്കും ഇന്സ്റ്റഗ്രാമും രാഹുല് ഗാന്ധിയെ അറിയിച്ചി. ഈ പോസ്റ്റുകള് നീക്കം ചെയ്യണമെന്ന് രാഹുല് ഗാന്ധിയോട് ഫേസ്ബുക്ക് നേരത്തെ ആവശ്യപ്പെട്ടിരുന്നു.